CELEX: 
Language: ro
Date: 2014-08-01 00:00:00
Title: REGULAMENTUL DELEGAT (UE) NR. …/… AL COMISIEI de completare a Regulamentului (CE) nr. 1217/2009 al Consiliului privind creare a unei rețele de colectare de informații contabile agricole privind veniturile și activitatea economică a exploatațiilor agricole în Uniunea Europeană

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               Regulamentul (CE) nr. 1217/2009 al Consiliului din 30 noiembrie 2009 privind crearea unei rețele de colectare de informații contabile privind veniturile și activitatea economică a exploatațiilor agricole în Uniunea Europeană, astfel cum a fost modificat prin Regulamentul (UE) nr. 1318/2013 al Parlamentului European și al Consiliului din 22 octombrie 2013, împuternicește Comisia să adopte acte delegate pentru a completa sau a modifica anumite elemente neesențiale ale actului legislativ.
            
            
               Scopul prezentului act delegat este:
            
            
               –de a stabili normele referitoare la fixarea pragului menționat la articolul 5 din Regulamentul (CE) nr. 1217/2009,
            
            
               –de a stabili normele prin care statele membre trebuie să elaboreze planurile prevăzute la articolul 5a din regulament,
            
            
               –de a fixa perioada de referință pentru producția standard și de a stabili tipurile generale și principale de activități agricole prevăzute la articolul 5b din regulament și
            
            
               –de a stabili principalele grupe de informații contabile care trebuie colectate și normele generale de colectare a informațiilor menționate la articolul 8 din regulament.
            
            
               Prezentul regulament este motivat de necesitatea de a oferi în continuare un cadru juridic funcțional, conform cu cerințele Tratatului de la Lisabona, pentru rețeaua de informații contabile agricole (FADN) creată în anii 1960. Conținutul său este conform cu Regulamentul (CE) nr. 1217/2009 și se bazează pe actualul set de acte de reglementare a rețelei, fără schimbări majore: Regulamentul (UE) nr. 1291/2009 al Comisiei din 18 decembrie 2009 privind selectarea exploatațiilor cu evidență contabilă proprie în vederea determinării veniturilor exploatațiilor agricole, Regulamentul (CE) nr. 1242/2008 al Comisiei din 8 decembrie 2008 de stabilire a unei tipologii comunitare pentru exploatațiile agricole, Regulamentul de punere în aplicare (UE) nr. 385/2012 al Comisiei din 30 aprilie 2012 privind fișa exploatației care urmează a fi utilizată în scopul determinării veniturilor exploatațiilor agricole și analizării activității economice a acestor exploatații și Regulamentul de punere în aplicare (UE) nr. 730/2013 al Comisiei din 29 iulie 2013 privind anumite norme de aplicare referitoare la evidența contabilă în scopul stabilirii veniturilor exploatațiilor agricole. 
            
            
               2.CONSULTĂRI PREALABILE ADOPTĂRII ACTULUI
            
            
               Consultările au început cu o primă reuniune a Grupului de experți pentru actele delegate privind FADN, care a avut loc la 19 martie 2014. În cadrul acestei reuniuni, Comisia a explicat textul propus, iar experții și-au prezentat și dezbătut opiniile referitoare la propunere. O a doua discuție a avut loc în timpul reuniunii grupului de experți desfășurate la 11 aprilie 2014. La această reuniune, textul proiectului a fost prezentat cu modificări care țineau cont atât de sugestiile făcute de experți în timpul primei reuniunii și ulterior, în scris, cât și de reflecțiile ulterioare ale Comisiei. La 20 mai, a avut loc o dezbatere finală cu experții. Înainte de fiecare dintre cele trei reuniuni cu experții, proiectele de versiuni ale prezentului act au fost transmise Parlamentului European și Consiliului.
            
            
               3.ELEMENTELE JURIDICE ALE ACTULUI DELEGAT
            
            
               Prezentul act completează anumite părți ale Regulamentul (CE) nr. 1217/2009 cu următoarele elemente: 
            
            
               –norme privind modalitatea de stabilire a valorilor prag care delimitează câmpul anchetei FADN, 
            
            
               –norme pentru întocmirea planurilor de selectare a exploatațiilor reprezentative, 
            
            
               –stabilirea perioadei de referință pentru producția standard utilizată apoi pentru clasificarea exploatațiilor,
            
            
               –clasificarea activităților agricole în tipuri generale și principale de activități agricole,
            
            
               –stabilirea principalelor grupe de informații contabile colectate și a normelor generale de colectare a informațiilor.
            
            
               Adoptarea prezentului act delegat nu are implicații financiare.
            
         
         
            
               REGULAMENTUL DELEGAT (UE) NR. …/… AL COMISIEI
            
            
               din 1.8.2014
            
            
               de completare a Regulamentului (CE) nr. 1217/2009 al Consiliului privind creare a unei rețele de colectare de informații contabile agricole privind veniturile și activitatea economică a exploatațiilor agricole în Uniunea Europeană
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (CE) nr. 1217/2009 al Consiliului din 30 noiembrie 2009 de creare a unei rețele de colectare de informații contabile agricole privind veniturile și activitatea economică a exploatațiilor agricole în Uniunea Europeană
                  1
               , în special articolul 5 alineatul (1), articolul 5a alineatul (1), articolul 5b alineatele (2) și (3) și articolul 8 alineatul (3),
            
            
               întrucât:
            
            
               (1)În urma intrării în vigoare a Tratatului de la Lisabona, Regulamentul (UE) nr. 1318/2013 al Parlamentului European și al Consiliului
                  2
                a modificat Regulamentul (CE) nr. 1217/2009, pentru a-l alinia la dispozițiile articolelor 290 și 291 din Tratatul privind funcționarea Uniunii Europene. Pentru a asigura funcționarea noului cadru juridic rezultat în urma acestei alinieri, ar trebui adoptate anumite norme, prin intermediul unor acte delegate și de punere în aplicare. Noile norme ar trebui să înlocuiască normele existente stabilite de Comisie pentru a pune în aplicare Regulamentul (CE) nr. 1217/2009. Prin urmare, este oportună abrogarea Regulamentului (CE) nr. 1242/2008
                  3
               , a Regulamentului (UE) nr. 1291/2009
                  4
                și a Regulamentului de punere în aplicare (UE) nr. 385/2012
                  5
                ale Comisiei.
            
            
               (2)Regulamentul (CE) nr. 1217/2009 împuternicește Comisia să adopte regulamente delegate de stabilire a normelor referitoare la informațiile necesare pentru a determina veniturile și a efectua analiza activităților economice ale exploatațiilor agricole. Actul delegat ar trebui în special să stabilească norme privind fixarea valorilor prag care delimitează câmpul anchetei, stabilirea planurilor de selectare a exploatațiilor, stabilirea perioadei de referință pentru producția standard, definirea tipurilor generale și principale de activități agricole și determinarea principalelor grupuri de informații care trebuie colectate referitor la fișele exploatațiilor agricole, precum și normele generale care trebuie urmate în acest sens.
            
            
               (3)Valorile prag care delimitează câmpul anchetei ar trebui să permită obținerea unor rezultate reprezentative în acest sens. Valorile prag ar trebui să maximizeze raportul beneficii/costuri și să fie stabilite astfel încât să includă în câmpul anchetei exploatațiile reprezentând procentul cel mai mare din producția agricolă, suprafața agricolă și mâna de lucru dintre exploatațiile gestionate cu orientare de piață. 
            
            
               (4)Planul de selectare ar trebui să includă un număr minim de elemente care să demonstreze modalitatea de selectare a eșantioanelor reprezentative, permițând astfel anchetei să îndeplinească obiectivele rețelei de informații contabile agricole. 
            
            
               (5)Producțiile standard se bazează pe valori medii ale informațiilor pentru o anumită perioadă de referință. Aceste valori ar trebui actualizate în mod regulat pentru a se ține cont de tendințele economice, astfel încât tipologia să poată fi aplicată în continuare, în mod util. Frecvența actualizării ar trebui să fie legată de anii în care se desfășoară anchete ale Uniunii privind structura exploatațiilor agricole. 
            
            
               (6)Tipurile generale și principale de activități agricole trebuie organizate astfel încât grupurile omogene de exploatații să poată fi grupate cu un grad mai mare sau mai mic de agregare și să poată fi efectuate comparații între situațiile diferitelor grupuri de exploatații. 
            
            
               (7)Informațiile raportate în fișele exploatațiilor agricole ar trebui să ofere posibilitatea de a obține o imagine a exploatațiilor cu evidență contabilă proprie în ceea ce privește factorii de producție, pentru a evalua nivelul veniturilor agricole și a reflecta condițiile sociale, economice și tehnice ale exploatațiilor agricole vizate. În acest sens, ar trebui stabilite principalele grupuri de informații contabile care trebuie colectate și normele generale de colectare a acestora. 
            
            
               (8)Normele prevăzute în prezentul regulament ar trebui să se aplice începând cu exercițiul contabil 2015, pentru rețeaua de informații contabile agricole și începând cu ancheta din anul 2016, pentru anchetele Uniunii privind structura exploatațiilor agricole.
            
            
               ADOPTĂ PREZENTUL REGULAMENT:
            
            
               Articolul 1
            
            
               Domeniul de aplicare
            
            
               Prezentul regulament stabilește norme de completare a anumitor elemente neesențiale ale Regulamentului (CE) nr. 1217/2009, vizând calculul anual al veniturilor și analiza activității economice a exploatațiilor agricole prin intermediul rețelei de informații contabile agricole a Uniunii. Aceste norme se referă la:
            
            
               (a)pragul prevăzut la articolul 5 alineatul (1) din Regulamentul (CE) nr. 1217/2009;
            
         
         
            
               (b)planul prevăzut la articolul 5a alineatul (1) din Regulamentul (CE) nr. 1217/2009;
            
            
               (c)„perioada de referință” prevăzută la articolul 5b alineatul (2)  din Regulamentul (CE) nr. 1217/2009;
            
            
               (d)tipurile de activitate agricolă prevăzute la articolul 5b alineatul (3) din Regulamentul (CE) nr. 1217/2009;
            
            
               (e)colectarea informațiilor contabile prevăzută la articolul 8 alineatul (3) din Regulamentul (CE) nr. 1217/2009.
            
            
               Articolul 2
            
            
               Pragul
            
            
               Pragul prevăzut la articolul 5 alineatul (1) din Regulamentul (CE) nr. 1217/2009 garantează că câmpul anchetei reprezintă procentul cel mai mare din producția agricolă, suprafața agricolă și mâna de lucru a exploatațiilor gestionate cu orientare de piață.
            
            
               Articolul 3
            
            
               Planul de selectare
            
            
               Planul de selectare a exploatațiilor agricole cu evidență contabilă proprie care trebuie întocmit de fiecare stat membru, în conformitate cu articolul 5a alineatul (1) din Regulamentul (CE) nr. 1217/2009, include elemente care să asigure obținerea unui eșantion contabil reprezentativ pentru câmpul anchetei. În particular, planul:
            
            
               (a)se bazează pe cele mai recente surse de referințe statistice;
            
            
               (b)explică procedura de stratificare a câmpului anchetei în conformitate cu diviziunile listate în anexa I la Regulamentul (CE) nr. 1217/2009, precum și în conformitate cu tipurile de activitate agricolă și clasele de dimensiune economică menționate la articolul 5b alineatul (1) din Regulamentul (CE) nr. 1217/2009;
            
            
               (c)prevede o defalcare a exploatațiilor agricole din câmpul anchetei pe tipuri de activitate agricolă și clase de dimensiune economică conform articolului 5b alineatul (1) din Regulamentul (CE) nr. 1217/2009, care corespunde cel puțin tipurilor principale;
            
            
               (d)indică metodele statistice de stabilire a coeficientului de selectare ales pentru fiecare strat, procedurile de selectare a exploatațiilor agricole cu evidență contabilă proprie și numărul exploatațiilor agricole cu evidență contabilă proprie care trebuie selecționate pentru fiecare dintre straturile adoptate.
            
            
               Articolul 4
            
            
               Perioada de referință pentru producția standard
            
            
               În scopul calculării producțiilor standard pentru anchetele Uniunii privind structura exploatațiilor agricole pentru anul N, astfel cum se menționează la articolul 5b alineatul (2) din Regulamentul (CE) nr. 1217/2009, perioada de referință constă din cei cinci ani succesivi, începând de la anul N-5, până la anul N-1.
            
            
               Producțiile standard sunt determinate cu ajutorul valorilor medii de bază calculate pentru perioada de referință prevăzută la primul paragraf și, în general, sunt denumite „producții standard N-3”. Pentru a se ține cont de tendințele economice, aceste producții standard N-3 sunt actualizate cel puțin cu ocazia fiecărei anchete a Uniunii privind structura exploatațiilor agricole.
            
            
               Articolul 5
            
            
               Tipuri generale și principale de activități agricole 
            
         
         
            
               Tipurile generale și principale de activități agricole și corespondența dintre acestea, menționate la articolul 5b alineatul (3) din Regulamentul (CE) nr. 1217/2009, sunt specificate în anexa I la prezentul regulament.
            
            
               Articolul 6
            
            
               Fișa exploatației
            
            
               Principalele grupe de informații contabile care urmează să fie colectate și normele generale de colectare a informațiilor menționate la articolul 8 alineatul (3) din Regulamentul (CE) nr. 1217/2009 sunt specificate în anexa II la prezentul regulament.
            
            
               Articolul 7
            
            
               Abrogări
            
            
               Regulamentul (CE) nr. 1242/2008, Regulamentul (UE) nr. 1291/2009 și Regulamentul de punere în aplicare (UE) nr. 385/2012 se abrogă începând de la 1 ianuarie 2015. 
            
            
               Cu toate acestea, pentru rețeaua de informații contabile agricole, regulamentele menționate la primul paragraf continuă să se aplice exercițiilor financiare anterioare exercițiului financiar 2015.
            
            
               Regulamentul (CE) nr. 1242/2008 continuă să se aplice anchetelor Uniunii privind structura exploatațiilor agricole, până la ancheta din 2013.
            
            
               Articolul 8
            
            
               Intrarea în vigoare
            
            
               Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
            
            
               El se aplică începând cu exercițiul contabil 2015, pentru rețeaua de informații contabile agricole și începând cu ancheta din anul 2016, pentru anchetele Uniunii privind structura exploatațiilor agricole.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptată la Bruxelles, 1.8.2014.
            
            
               
                     Pentru Comisie
               
               
                     Preşedintele
                     José Manuel BARROSO
               
            
         
         
            
                  
                     (1)
                  
                        JO L 328, 15.12.2009, p. 27.
               
               
                  
                     (2)
                  
                        Regulamentul (UE) nr. 1318/2013 al Parlamentului European și al Consiliului din 22 octombrie 2013 de modificare a Regulamentului (CE) nr. 1217/2009 al Consiliului de creare a unei rețele de colectare de informații contabile agricole privind veniturile și activitatea economică a exploatațiilor agricole în Comunitatea Europeană (JO L 340, 17.12.2013, p. 1).
               
               
                  
                     (3)
                  
                        Regulamentul (CE) nr. 1242/2008 al Comisiei din 8 decembrie 2008 de stabilire a unei tipologii comunitare pentru exploatații agricole (JO L 335, 13.12.2008, p. 3).
               
               
                  
                     (4)
                  
                        Regulamentul (UE) nr. 1291/2009 al Comisiei din 18 decembrie 2009 privind selectarea exploatațiilor cu evidență contabilă proprie în vederea determinării veniturilor exploatațiilor agricole (JO L 347, 24.12.2009, p. 14).
               
               
                  
                     (5)
                  
                        Regulamentul de punere în aplicare (UE) nr. 385/2012 al Comisiei din 30 aprilie 2012 privind fișa exploatației care urmează a fi utilizată în scopul determinării veniturilor exploatațiilor agricole și analizării activității economice a acestor exploatații (JO L 127, 15.5.2012, p. 1).
               
            
      
    ---documentbreak--- 
      
         
         
            
               Anexa I
            
            
               Tipurile generale și principale de activități agricole și corespondența dintre acestea
            
            
            
                     
                        Tip general de activitate agricolă
                     
                  
                  
                     
                        Descriere
                     
                  
                  
                     
                        Tip principal de activitate agricolă
                     
                  
                  
                     
                        Descriere
                     
                  
               
                     
                        1.
                     
                  
                  
                     
                        Exploatații specializate în culturi de câmp
                     
                  
                  
                     
                        15.
                     
                  
                  
                     
                        Exploatații specializate în culturi de cereale, de semințe oleaginoase și de proteaginoase
                     
                  
               
                     
                  
                  
                     
                  
                  
                     
                        16.
                     
                  
                  
                     
                        Culturi de câmp generale
                     
                  
               
                     
                        2.
                     
                  
                  
                     
                        Exploatații specializate în horticultură
                     
                  
                  
                     
                        21.
                     
                  
                  
                     
                        Exploatații specializate în horticultura de interior
                     
                  
               
                     
                  
                  
                     
                  
                  
                     
                        22.
                     
                  
                  
                     
                        Exploatații specializate în horticultura în aer liber
                     
                  
               
                     
                  
                  
                     
                  
                  
                     
                        23.
                     
                  
                  
                     
                        Alte tipuri de horticultură
                     
                  
               
                     
                        3.
                     
                  
                  
                     
                        Exploatații specializate în culturi permanente
                     
                  
                  
                     
                        35.
                     
                  
                  
                     
                        Exploatații specializate în viticultură
                     
                  
               
                     
                  
                  
                     
                  
                  
                     
                        36.
                     
                  
                  
                     
                        Exploatații specializate în fructe și citrice
                     
                  
               
                     
                  
                  
                     
                  
                  
                     
                        37.
                     
                  
                  
                     
                        Exploatații specializate în cultura măslinelor
                     
                  
               
                     
                  
                  
                     
                  
                  
                     
                        38.
                     
                  
                  
                     
                        Exploatații care combină diferite culturi permanente
                     
                  
               
                     
                        4.
                     
                  
                  
                     
                        Exploatații specializate în animale erbivore
                     
                  
                  
                     
                        45.
                     
                  
                  
                     
                        Exploatații specializate în producția de lapte
                     
                  
               
                     
                  
                  
                     
                  
                  
                     
                        46.
                     
                  
                  
                     
                        Exploatații specializate în creșterea bovinelor – creștere și îngrășare
                     
                  
               
                     
                  
                  
                     
                  
                  
                     
                        47.
                     
                  
                  
                     
                        Exploatații de bovine – lapte, creștere și îngrășare combinate
                     
                  
               
                     
                  
                  
                     
                  
                  
                     
                        48.
                     
                  
                  
                     
                        Ovine, caprine și alte erbivore
                     
                  
               
                     
                        5.
                     
                  
                  
                     
                        Exploatații specializate în granivore
                     
                  
                  
                     
                        51.
                     
                  
                  
                     
                        Exploatații specializate în porcine
                     
                  
               
                     
                  
                  
                     
                  
                  
                     
                        52.
                     
                  
                  
                     
                        Exploatații specializate în păsări de curte
                     
                  
               
                     
                  
                  
                     
                  
                  
                     
                        53.
                     
                  
                  
                     
                        Exploatații care combină creșterea de diferite granivore
                     
                  
               
                     
                        6.
                     
                  
                  
                     
                        Exploatații de culturi mixte
                     
                  
                  
                     
                        61.
                     
                  
                  
                     
                        Exploatații de culturi mixte
                     
                  
               
                     
                        7.
                     
                  
                  
                     
                        Exploatații mixte de creștere a animalelor
                     
                  
                  
                     
                        73.
                     
                  
                  
                     
                        Exploatații mixte de creștere a animalelor, în principal erbivore
                     
                  
               
                     
                  
                  
                     
                  
                  
                     
                        74.
                     
                  
                  
                     
                        Exploatații mixte de creștere a animalelor, în principal granivore
                     
                  
               
                     
                        8.
                     
                  
                  
                     
                        Exploatații mixte de culturi și creșterea animalelor
                     
                  
                  
                     
                        83.
                     
                  
                  
                     
                        Exploatații mixte care combină culturile de câmp și creșterea erbivorelor
                     
                  
               
                     
                  
                  
                     
                  
                  
                     
                        84.
                     
                  
                  
                     
                        Exploatații care combină diferite culturi și creșterea animalelor
                     
                  
               
                     
                        9.
                     
                  
                  
                     
                        Exploatații neclasificate
                     
                  
                  
                     
                        90.
                     
                  
                  
                     
                        Exploatații neclasificate
                     
                  
               
               Anexa II
            
            
               Fișa exploatației - principalele grupe de informații contabile care trebuie colectate
            
            
               –informații generale privind exploatația agricolă, cum ar fi informații referitoare la amplasare, statut, tip și clasificare; 
            
            
               –tipul de exploatare: informații sintetice privind tipul de exploatare a zonelor de terenuri agricole aflate în folosința exploatației; 
            
            
               –mâna de lucru: informații privind mâna de lucru a exploatației, cum ar fi numărul de persoane care lucrează la fermă, timpul de lucru și tipul de angajare;
            
            
               –active: informații privind activele exploatației împărțite în categorii, utilizate în funcționarea sa în cursul exercițiului contabil; 
            
            
               –cote și alte drepturi: informații privind cotele și celelalte drepturi aferente funcționării exploatației în cursul exercițiului contabil; 
            
            
               –datorii: informații privind nivelul de îndatorare al exploatației în cursul exercițiului contabil;
            
            
               –taxa pe valoarea adăugată: informații referitoare la aplicarea sistemelor taxei pe valoarea adăugată (TVA) în cazul exploatației;
            
            
               –materii prime: informații referitoare la materiile prime utilizate în funcționarea exploatației, cum ar fi costuri specifice și cheltuieli generale, ocazionate de realizarea producției în cursul exercițiul contabil;
            
            
               –culturi: informații oferind detalii privind producția și utilizarea culturilor în cadrul exploatației;
            
            
               –producția animalieră: informații oferind detalii privind producția și utilizarea animalelor în cadrul exploatației;
            
            
               –produse de origine animală și servicii legate de animale: informații oferind detalii privind producția și utilizarea produselor de origine animală și a serviciilor legate de animale în cadrul exploatației;
            
            
               –alte activități lucrative direct legate de exploatație: informații referitoare la toate activitățile, altele decât cele agricole, legate direct de exploatație, cu impact economic asupra acesteia și în cadrul cărora sunt utilizate fie resursele exploatației (terenuri, clădiri, utilaje, produse agricole etc.), fie produsele acesteia;
            
            
               –subvenții: informații oferind detalii privind subvențiile primite de exploatație pe parcursul exercițiului contabil.
            
         
         
            
               Fișa exploatației - Norme generale privind colectarea informațiilor
            
            
               (a)Exercițiul financiar de 12 luni consecutive prevăzut la articolul 8 alineatul (3) din Regulamentul (CE) nr. 1217/2009 se încheie în perioada 31 decembrie - 30 iunie inclusiv.
            
            
               (b)Informațiile furnizate în fișa exploatației trebuie preluate din documente contabile care constau din înregistrări făcute în mod sistematic și regulat pe tot parcursul exercițiului financiar.
            
            
               (c)Informațiile din fișa exploatației se furnizează în valori financiare, în euro sau în unități monetare naționale, în măsuri fizice ale greutății, volumului, suprafeței, în cifre și în alte unități sau indicații corespunzătoare. 
            
            
               (d)Informațiile contabile sunt exprimate în valori monetare fără TVA.
            
            
               (e)Informațiile contabile în valori monetare sunt exprimate fără a ține seama de granturi și subvenții, care sunt înregistrate separat. Prin granturi și subvenții se înțelege orice formă de ajutor direct din fonduri publice care a dus la o încasare specifică.